Peter William Bartholome

**Peter William Bartholome** (1893–1982) var en amerikansk katolsk biskop av Saint Cloud i Minnesota.
## Liv og virke
### Bakgrunn
Peter William Bartholome var yngste sønn av Nicholas og Catherine (*née* Jacobs) Bartholome, som var innvendrere fra Luxembourg. Moren, som døde i en alder av 103 år, var den første katolske kvinne kåret til *Catholic Mother of the Year* av *National Catholic Conference on Family Life* i 1942, og hun mottok *[[Pro Ecclesia et Pontifice]]*-medaljen i 1952.

Hans færste skolegang var ved *St. Mary's Grade School* i Bellechester (1898-1905) og deretter ved offentlig skoler i Goodhue fra 1906 til1908. Så ble det *Campion College* i Prairie du Chien i  Wisconsin der han i 1914 fikk bachelorgrad. Så fulgte *St. Paul Seminary* i St. Paul.

### Prest
Peter William Bartholome ble presteviet den 12. juni 1917 av biskop Patrick Richard Heffron. Hans første utnevnelse var som kapellan ved *St. John the Evangelist Parish* i Rochester, der hanble i to år. I 1919 ble han del av lærerkollegiet ved St. Mary's College i Winona, der han underviste i latin, gresk og filosofi Fra 1928 til 1930 studerte Bartholome kirkerett ved *[[Det pavelige tomerske atheneum S. Apollinare|Apollinare]]* i Roma.

Tilbake i Minnesota ble Bartholome prest ved moderhuset til *Sisters of Saint Francis of Rochester, Minnesota* i tre år. Han var sogneprest ved *St. John the Baptist Parish* i Caledonia fra 1933 til 1936. Så ble bispedømmedleder av *Society for the Propagation of the Faith* og *Confraternity of Christian Doctrine*. I 1939 vendte han tilbake til *St. John the Evangelist Parish* i Rochester, der han var sogneprest til 1942.

### Koadjutorbiskop av Saint Cloud
Den 6. desember 1941 utnevnte pave Pius XII ham til titulærbiskop av *Lete* og til koadjutorbiskop av Saint Cloud. Den apostoliske delegat til USA, erkebiskop Amleto Giovanni Cicognani, ordinerte ham til biskop den 3. mars 1942; medkonsekrerende var biskopen av Crookston, John Hubert Peschges, og biskopen av Saint Cloud, Joseph Francis Busch.

### Biskop av Saint Cloud
Den 31. mai 1953 ble Peter William Bartholome biskop av Saint Cloud; han etterfulgte avdøde Joseph Francis Busch. født og oppvokst i landlige områder som han var, og tilbrakte han også hele sin tjenestetid der, og sa en gang at *«menneskers verdighet, uavhengighet og frihet kan nå sitt fulle monn på farmen, ikke i den industrielle verden»*.

Peter William Bartholome deltok i første, tredje og fjerde sesjon i Det andre Vatikankonsil.

Pave Paul VI innvilget den 31. januar 1968 Peter William Bartholomes aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Biskop *Peter William Bartholome* (1893–1982) *1942

## Referanser